En nordjysk 15-årig vandt i weekenden sølv ved junior EM i synkron trampolin sammen med sin fynske makker.

Carl Emil Jernov fra Sindal vandt sammen med Kristoffer Klingenberg fra Odense EM sølv ved juniormesterskaberne i synkron trampolin. På trods af sin unge alder, så er trampolin en sport, Carl Emil har dyrket i mange år. Allerede som 11-årig blev han udtaget til landsholdet. Han er en meget talentfuld dreng - Han er en meget talentfuld dreng, der hele tiden søger grænser, og man skal styre ham med en kærlig hånd, fortæller Carl Emils træner, Svitlana Pedersen. Carl Emil er ikke kommet sovende til sølvmedaljen. Han har dyrket sporten siden han var 9 år gammel og træner trampolin fire gange i ugen. Til Europamesterskabet, der blev afholdt denne weekend i Spanien, blev der udtaget fire drenge. En af dem var Carl Emil. Han måtte holde den jyske fane højt, da han var den eneste udtaget fra Jylland.